Die ‘toe’ Smartieboks. – Bali Drome
Ek is kapoet. Op. Gedaan.
Die dag het goed begin. Vier kleinkinders, dieretuin.
Nommer een wat ingepak is, is die vadoek. Die jammerlappie. Ek het my lapsak gaan uithaal, en net die nodigste daarin gesit. ñ Bankkaart, my bestuurslisensie vir die sekuriteitsplekke waar die kinders bly, en my bril. Was ek nou opgewonde!!!…
Hulle was fenominaal verby. So soet. Die twee oudstes is erg “into” fotos, en ouma straal van die trots. Is hulle nie net die wêreld se oulikste kleinkinders nie.
Nathan kan tot sy ouma afneem! Wanneer het hulle so slim geword!!!
En net daar besluit klein Xander dat ouma se arms beter is as enige iets anders. Want sy koer in jou ore, soen jou onophoudelik, en maak om een of ander onverstaanbare rede die vreemdste geluide terwyl sy probeer om jou iets iewers te wys…
Twee ure later, sak ek op die paviljoen neer. Nou gaan ons na die otter-skou kyk. Dankie tog. Hierdie klein lyfie weeg ñ ton!!!
By die reptiel afdeling het kleinste op die vloer rond gekruip en allerhande ‘goed’ opgetel en in sy mond gedruk. Ek kon nie die Knick-Nacks pakkies van mekaar af loskry nie, want daar was nie ñ skêr in my lapsak nie. Fout nommer elf. So elke kleinkind moes die hele string met hom saamdra as hy ñ pakkie wou hê. En al drie wou gelyk een hê. Plus Xander. En hy doen nie die waentjie-ding nie. En ek weet nie of hy al Smarties mag eet nie…want sê nou hy verstik en ek is alleen en hier is waaragtig nie ñ noodhulp-diens nie. Ek het gekyk. So hy kry heeltyd Knick-Nacks, maar dit is in ñ string en die ander drie wil gelyk daarvan eet!!!
Oudste kleinseun Nathan is “very much into” reptiele op die oomblik. Ouma, help my om die bord te lees asseblief. Ouma, kom kyk hier. Ouma, check dit uit. Daai slang gaan daai muis NOU vang, ouma, kyk! Kyk hoe sluk hy die muis in!
En Meghan word net daar naar, in die reptiel afdeling, tussen die Knick-Nacks wat oral rondlê.
En boetie kruip rustig rond en druk goed in sy mond.
Ok, terug op die paviljoen. Vir twee ure lank het elkeen geloop en peusel. Behalwe ekke. Nou is dit koeldrank tyd. En sweeties. Ons wag dat hulle met die vertoning begin. Alles baie kalm. Baie mense.
Elke dogtertjie het ñ pakkie pienk pilletjies en Smarties gekry. Dis in die lapsak. Eintlik mag ons geen kos en koeldrank ingebring het nie. Maar dis in die lapsak.
Dis toe dat die hel losbreek. Tussen baie mense wat vir die vertoning wag. En met bewondering hierdie ‘jong’ ouma met haar pragtige kleinkinders waardeer…My eie waarneming, ok…
Twee dogtertjies. Twee Smartie boksies. Een reeds oopgemaak om te sien of Xander dalk al een sweetie kan kou…as ek hom net vir ñ sekonde terugsit in sy waentjie…wat toe nie uitwerk nie…
Gaby het ook haar mondjie oopgehou vir ñ verlore Smartie wat dalk uit boetie Xander se mondjie val. So die pakkie is reeds gebruik. Nig Meghan besluit, sy soek nou haar TOE BOKS flippen Smarties. Terselfdertyd wil kleiner nig ook haar pakkie hê.
Advertensiebreek: Nathan en Meghan is boetie en sussie. Meghan weet hoe om op te staan vir haar regte.
Gabriëlla se boetie is nounet een jaar oud. Sy weet sy kry wat sy wil hê. Sonder “sibling” inmenging.
Lang storie kort. Xander is besig om sy babasak op die mense wat voor ons op die paviljoen sit, uit te gooi. Doeke oral. Gaby gil omdat sy die TOE pakkie Smarties soek. Meghan staan op haar vroue-regte, en “demand” haar TOE pakkie Smarties. Nathan tree tussen beide, want hy is die oggend deur sy mamma aangesê om die twee dogtertjies te beheer. ‘Want ouma is nie gewoond aan soveel kleintjies gelyktydig nie’. Hy kry Meggie beet, sy byt hom. Gabby gil oor die onregverdigheid van die situasie, en Xander gooi mense met sy melk-bottels.
En die mense kyk geskok…
Ons het NIE die vertoning van die robbe gesien nie.
Maar ek is ok, dankie. Indien iemand wonder.
Op die pad: Ouma, vat ouma my nou huis toe…? Nee my liefie, mamma is by die werk. Dankie ouma, want ek, Gabriëlla, is baie bly ons gaan na ouma se huisie toe. En ek is jammer, ek weet ouma wil nog baie graag by die dieretuin gebly het.
Author travel460Posted on Julie 5, 2017 Julie 6, 2017
26 thoughts on “Die ‘toe’ Smartieboks.”
Julie 5, 2017 om 3:59 nm
O bwahahahahaaaa, hoe kikker jy my gemoed nou op! Jy is ‘n baie, baie dapper jong ouma. (So bly om te hoor ander oumas soen ook so onophoudelik.)
Julie 5, 2017 om 4:01 nm
Frannie. Ek is gedaan. En eintlik histeries aan die lag! Ek het gefaal, en vind dit baie snaaks. Maar dis 6 uur hier, en ek gaan nou bed toe. Regtig.
Julie 5, 2017 om 4:10 nm
sjoe…. jy is ‘n dapper vrou. Ek het nou lekker gegiggel.
Julie 5, 2017 om 4:12 nm
Gerda. Ek is gedaan. En om te dink daar is oumas in die wêreld wat hulle grootmaak, en oorleef!
Laat my wonder hoe het ek dit reggekry om al drie myne te beheer in openbare plekke. Ouma lyk pragtig, jonk, op en wakker op die fotos. Die kleintjies lyk of hulle die dag geniet het – rus maar solank uit vir die volgende uitstappie 😀
Julie 5, 2017 om 4:16 nm
Hester. Ek moes Nathan belowe dat ek en hy ALLEEN die dieretuin baie binnekort sal besoek. Soos hy sê, hy het tyd nodig. En niemand besef hoe dit is om ñ sussie soos Meghan te hê nie. En hy het nou so uitgesien na vandag, maar alles is VERNIETIG…
Julie 5, 2017 om 5:25 nm
Ag siestog ouma, dan moet jy maar so maak. My dogter, somtyds ‘n regte drama queen, is ‘n laatlam en haar boeties is / was twee regte duiweltjies. Toe ons in die Kaap gewoon het, het ek hulle eenkeer na die museum by die kompanjiestuine geneem. Nou probeer ek, ma alleen, om beheer uit te oefen oor ‘n vyfjarige en twee tien- en elfjariges en laasgenoemde twee is so balhorig as wat kan kom. Net vandag kry ons fotos van die een boetie wat sy enigste lammetjie akwarium toe geneem het. Sê my dogter (nou 30+) sy wil weer na die Kaapse museum toe gaan – ALLEEN, sodat sy dalk IETS daarvan te sien kan kry. Nou voel ek so skuldig en ontoereikend.
Julie 5, 2017 om 5:31 nm
Mmmm. Jy verstaan defnitief. En vir ń ouma om te faal, is soos ń dolk in die hart.
Julie 5, 2017 om 5:40 nm
Julie 5, 2017 om 4:17 nm
Nou lekker kliphard gelag. Ek kan dit net SIEN!!! Moes eers hardop vir oudste voorlees En hom laat verstaan ek vat gn kleinkinders zoo toe nie (eendag) Dankie Una. Eks seker die kleintjies het dit baie geniet.
Julie 5, 2017 om 4:36 nm
Hehehehe siestog Jy sien kans vir baie Volgende keer moet jy hulp kry … Jy verdien ‘n medalje
Julie 6, 2017 om 3:59 vm
Jy het baie moed!
Julie 6, 2017 om 6:05 vm
Daai viertjies lyk na ‘n handvol!
Julie 6, 2017 om 6:21 vm
Lewies! Maar eintlik is hulle baie maklik. Dis net as die humeure opvlam dat ouma se moed tot in haar skoene sak. Een-een kan ek dit nog met hulle uitredeneer…gewoonlik. Maar drie gelyk!
Julie 6, 2017 om 7:45 vm
ai, hoe lekker lag ek nou! Kan net dink hoe stokflou jy na so ‘n vol dag was!!
Julie 6, 2017 om 8:01 vm
Great photos of your grandchildren and Una! I really like the first 2 pictures side by side of 2 girls and 2 boys.
Julie 6, 2017 om 12:07 nm
Jou kelinseun is ‘n goeie fotograaf of sy ouma is baie fotogenies!
Julie 6, 2017 om 12:09 nm
Tel jou seeninge een kon nog nie praat nie 🙂
Julie 6, 2017 om 12:20 nm
😂😂 Jy is reg!!
Julie 7, 2017 om 6:49 vm
Una jy is die coolste Ouma… en baaie braaf..lol.
Julie 7, 2017 om 8:35 vm
Julie 7, 2017 om 11:27 vm
Hahaa…klink of jy redelik in “beheer” was!Volgende keer gaan jy alleen om die vertoning wat jy gemis het, te sien.Goed geskryf!
Julie 7, 2017 om 12:27 nm
Lekker gelees, en dit saam belewe. Dit klink sooooooooo bekend. Gelukkig het hierdie ouma nou ‘n verskoning “ouma is dronk,” soos die kleintjies altyd sê (Meniers) en dit is my “ticket” uit. Wag tot hulle tieners is, en probeer hulle dan almal op ‘n uitstappie neem. Hulle trek jou tussen hulle totdat daar net toiings oorbly. Mooi naweek vir jou.
Vier was dalk n bietjie waaghalsig, maar nou ja, net solank n moee ouma kan lag en met n glasie wyn ontspan. Jy het jou hare gesny!!!! Lyk mooi.
Julie 7, 2017 om 6:29 nm
Kielie kielie ek het nie eens die waagmoed om met een dieretuin toe te gaan nie. Jy is ‘n dapper goeie ouma….
Julie 8, 2017 om 1:51 vm
Om kleinkinders op te pas is hardewerk, maar lekker.
Vorige Previous post: Die langspeelplaat.
Volgende Next post: Sommer net ñ gedagte vir my dag.